|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIŲ NAMŲ M. DAUKŠOS G. 20A, M. DAUKŠOS G. 20B IR K. DONELAIČIO G. 43 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2017 m. birželio 19 d. Nr. A-2337 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 2, 4 ir 6 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 21 punktu ir atsižvelgdamas į Kauno miesto savivaldybės administracijos direktoriaus 2015 m. kovo 16 d. įsakymą Nr. A-753 „Dėl UAB „Žaidas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Butų ir kitų patalpų savininkų M. Daukšos g. 20A balsavimo raštu balsų skaičiavimo komisijos 2017 m. balandžio 20 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. gegužės 31 d. posėdžio protokolą Nr. 53-4-916, Butų ir kitų patalpų savininkų M. Daukšos g. 20B balsavimo raštu balsų skaičiavimo komisijos 2017 m. balandžio 20 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. gegužės 31 d. posėdžio protokolą Nr. 53-4-929, Butų ir kitų patalpų savininkų K. Donelaičio g. 43 balsavimo raštu balsų skaičiavimo komisijos 2017 m. balandžio 20 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. gegužės 31 d. posėdžio protokolą Nr. 53-4-932:

1. S k i r i u penkeriems metams UAB „Kauno centro būstas“ (buveinė Žiburio g. 10-2, 63235 Alytus, įmonės kodas 149650823, duomenys kaupiami ir saugomi Juridinių asmenų registre, PVM mokėtojo kodas LT496508219) šių daugiabučių namų bendrojo naudojimo objektų administratore (toliau – administratorius):

1.1. M. Daukšos g. 20A (namo naudingasis plotas – 481,59 kv. m, gyvenamosios paskirties patalpų skaičius – 10, negyvenamosios paskirties patalpų skaičius – 1);

1.2. M. Daukšos g. 20B (namo naudingasis plotas – 363,87 kv. m, gyvenamosios paskirties patalpų skaičius – 7, negyvenamosios paskirties patalpų skaičius – 1).

1.3. K. Donelaičio g. 43 (namo naudingasis plotas – 495,72 kv. m, gyvenamosios paskirties patalpų skaičius – 7, negyvenamosios paskirties patalpų skaičius – 1).

2. N u s t a t a u, kad:

2.1. daugiabučio namo M. Daukšos g. 20A bendrojo naudojimo objektų administravimo tarifas – 0,0637 Eur už 1 kv. m (su PVM);

2.2. daugiabučio namo M. Daukšos g. 20B bendrojo naudojimo objektų administravimo tarifas – 0,0637 Eur už 1 kv. m (su PVM);

2.2. daugiabučio namo K. Donelaičio g. 43 bendrojo naudojimo objektų administravimo tarifas – 0,0637 Eur už 1 kv. m (su PVM);

2.3. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktorius |  | Gintaras Petrauskas |